Publication: Magyar Közlöny
Issue: MK-2007-150 (Year: 2007, Number: 150)
Era: 2004-2010
Section: A 272/2007. (VII. 31.) OVB határozattal elbírált népszavazási kezdeményezés aláírásgyûjtési ívén a következõ kérdés szerepelt: „Akarja-e, hogy ön is képviselve
Paragraph Index: 265

A 272/2007. (VII. 31.) OVB határozattal elbírált népszavazási kezdeményezés aláírásgyûjtési ívén a következõ kérdés szerepelt: „Akarja-e, hogy ön is képviselve legyen, ezért megalakuljon a függetlenek pártja – melynek csak olyan személy lehessen tagja, aki semmilyen pártnak legalább 5 éve nem tagja, támogatást, semmilyen párttól »függetlenként« nem kapott – és legalább 20.000 taglétszámnál ugyanolyan állami támogatásra, valamint a 2010-es parlamenti választásokon indulásra legyen jogosult? Tagdíj min. 1000,-Ft/hó vagy tetszés szerint bármilyen összeg?” Az OVB az aláírásgyûjtõ ív hitelesítésének megtagadását azzal indokolta, hogy a kezdeményezés nem felel meg az Alkotmány 28/B. § (1) bekezdésében foglalt követelménynek, amely szerint országos népszavazás és népi kezdeményezés tárgya az Országgyûlés hatáskörébe tartozó kérdés lehet. Az OVB úgy vélte, hogy a kezdeményezés „semmi olyan elemet nem tartalmaz, amely alapján az Országgyûlés jogalkotói hatáskörét gyakorolva eleget tehetne egy sikeres népszavazásból eredõ kötelezettségeinek.” Továbbá a kérdés önellentmondást is tartalmaz a „tagdíj min. 1000,-Ft/hó vagy tetszés szerint bármilyen összeg” kitételben.

Source: https://magyarkozlony.hu/hivatalos-lapok/5416e674f47a41051642b749cdb128ee4543ebaa/dokumentumok/1f81787ce6cb3fd5cf57797945413a8a4a85f120/letoltes